open-index/open-wikipedia-markdown huggingface dataset:
Finnska vísindafélagið

**Finnska vísindafélagið** er elsta vísindafélag í Finnlandi. Það er þekkt undir latneska nafninu *Societas Scientiarum Fennica*, á sænsku *Finska Vetenskaps-Societeten*, og á finnsku *Suomen Tiedeseura*.

Félagið var stofnað 1838 og er með höfuðstöðvar í Helsinki. Í félaginu eru 120 fullgildir finnskir félagsmenn (undir 67 ára aldri), og 124 erlendir félagsmenn. Félagið skiptist í fjórar deildir: 1: stærðfræði og eðlisfræði-, 2: lífvísinda-, 3: hugvísinda-, og 4: félagsvísindadeild.

Finnska vísindafélagið gefur út árbók, tímaritið *Sphinx*, og ritraðir á ýmsum fræðasviðum, frá 1918 í samvinnu við Finnsku vísindaakademíuna. 

Finnska vísindafélagið veitir einnig verðlaun og viðurkenningar, og styrki til vísinda og fræðistarfa.

Af sögulegum ástæðum var Finnska vísindafélagið lengst af sænskumælandi, þó að á síðari árum hafi finnska fengið viðurkenningu innan félagsins. Því var það að árið 1908 var stofnað sérstakt vísindafélag fyrir finnskumælandi vísindamenn, Finnska vísindaakademían. Einnig eru starfandi tvær finnskar akademíur um tæknileg efni, auk þess sem þessir fjórir aðilar hafa með sér samstarfsvettvang.

## Sjá einnig
*Finnska vísindaakademían

## Heimild
* 

## Tenglar
* Vefsíða Finnska vísindafélagsins.
Finnska vísindaakademían

**Finnska vísindaakademían** – (finnska: *Suomalainen Tiedeakatemia*; latína: *Academia Scientiarum Fennica*) – er finnskt vísindafélag, stofnað 1908 sem finnskumælandi mótvægi við Finnska vísindafélagið, sem var sænskumælandi og hafði starfað frá 1838.

## Starfsemi og útgáfa
Í Finnsku vísindaakademíunni er rúm fyrir 328 finnska félagsmenn. Þegar félagsmaður nær 65 ára aldri, losnar sæti hans fyrir nýja félaga, en hann heldur félagsaðild til dauðadags. Akademían skiptist í tvær deildir: Raunvísindadeild (189 sæti) og hugvísindadeild (139 sæti).

Finnska vísindaakademían hefur gefið út árbók frá 1977. Einnig gefur akademían út vísindarit af ýmsu tagi, nú síðari árin í samvinnu við Finnska vísindafélagið: 
**Annales Academiae Scientiarum Fennicae*, sem skiptist í fjóra flokka:
** *Mathematica*. Alþjóðlegt tímarit í stærðfræði, kemur út tvisvar á ári. 
** *Mathematica Dissertationes*. Merkar doktorsritgerðir í stærðfræði, birtast sem fylgirit með tímaritinu. 
** *Geologica - Geographica*. Kemur út óreglulega. 
** *Humaniora*. Röð sérrita með rannsóknum í sagnfræði, málfræði og listfræði, með sérstaka áherslu á finnsku og finnska menningu, 5-8 bindi á ári. 
* *[[Folklore Fellows’ Communications]]* (FFC) – ritröð um þjóðtrú og þjóðsögur, þjóðfræði, trúarbrögð og mannfræði. Að jafnaði koma út 2–5 bindi á ári. 

Síðastnefnda ritröðin nýtur alþjóðlegrar viðurkenningar, enda hafa Finnar staðið framarlega á sviði þjóðsagnarannsókna. Rit Einars Ól. Sveinssonar: *Verzeichnis isländischer Märchenvarianten, mit einer einleitenden Untersuchung*, Helsinki 1929, kom út sem 83. bindi í FFC.

## Sjá einnig
* Finnska vísindafélagið

## Heimild
* 

## Tenglar
* Vefsíða Finnsku vísindaakademíunnar , á ensku.
* Vefsíða ''Folklore Fellows' Communications''
Listi yfir The Closer-þætti

Þetta er listi yfir The Closer þáttaraðirnar en framleiddar voru sjö þáttaraðir og var fyrsti þátturinn frumsýndur 13. júní 2005.

## Fyrsta þáttaröð

Þema fyrstu þáttaraðarinnar er **einsömul kona í karlaheimi og í nýrri borg**. Áhorfendur fá að fylgjast með hvernig Brendu tekst á við þessar nýju breytingar í lífi sínu.

## Önnur þáttaröð

Þema þáttaraðarinnar er **félagsskapur**, sést það vel í byrjun seríunnar bæði innan LAPD lögreglunnar og í einkalífi Brendu. Ólíklegur félagsskapur myndast á milli Brendu og Taylor. Samband Brendu og Fritz verður alvarlegra þegar þau ákveða að flytja inn saman.

## Þriðja þáttaröð

Þemað þriðju þáttaraðar er **fjölskylda**. PHD deildin er nú heildstæð og sögur þeirra fjalla um hvernig hún vinnur sem fjölskylda og þarf að ráða við fjármagnsleysið. Þættirnir í seríunni kanna fjölskyldumál, byrjar það með tvíkvæni og endar þegar tvær fjölskyldur lenda í óvæntum aðstæðum saman. Einnig má sjá hvernig serían skoðar fjölskyldulífið í Bandaríkjunum, fjölskyldu leyndarmál sem margar þeirra þurfa að horfast í augu við. Í lífi Brendu kynnast áhorfendur föður hennar í fyrsta sinn. Brenda horfist í augu við persónuleg heilsuvandamál á meðan samband hennar við Fritz tekur stórt skref fram á við.

## Fjórða þáttaröð

Þema fjórðu þáttaraðarinnar er **kraftur**. Brenda og forgangs manndráps deild eigast við kraft fjölmiðla í þessari þáttaröð þegar fréttaritari Los Angeles Times fylgir þeim eftir en með sitt eigið efni í huga. Kraftur réttarkerfisins og þeirra sem nota það og misnota það er skoðað gegnum þáttaröðina, ásamt þeim krafti sem byssuofbeldi hefur áhrif á líf fólks. Í einkalífinu þá þarf Brenda að kljást við þann kraft sem þarf til þess að skipuleggja brúðkaup sitt, með smá hjálp frá Clay og Willie Rae Johnson.

Gagnstætt fyrri þáttaröðum sýndi fjórða þáttaröðin 10 sumarþætti, sem luku 15. september 2008, og komu svo aftur í janúar 2009 með fimm auka þætti.

## Fimmta þáttaröð

Þema fimmtu þáttaraðarinnar eru **breytingar**. Söguefni sem er að þróast vegna þráhyggju Brendu á lögfræðingnum sem komst undan í þættinum „Power of Attorney“ úr fyrri þáttaröð.

## Sjötta þáttaröð

Þema sjöttu þáttaraðarinnar er **aðdráttarafl**. Deildin hefur flutt í nýtt húsnæði sem hentar engan veginn morðrannsóknum né viðtölum. Brenda tekur mikilvæga ákvörðun sem hefur bæði áhrif á vinnuumhverfið og hjónabandið.

## Sjöunda þáttaröð

Þema sjöunda þáttaraðarinnar er **ást** og **missir**. Brenda þarf að takast á við málaferli gagnvart henni í tengslum við dauða Turrell Baylor í lok þáttarins *War Zone* í seríu 6.

## Heimildir
* 
* 
* The Closer á Turner Network Television 
* The Closer á wikiasíðunni
Núðla

**Núðlur** eru matur gerður úr gerlausu deigi og eru yfirleitt soðnar í vökva en stundum steiktar eða djúpsteiktar. Til eru ýmsar tegundir af núðlum. Sumar eru matreiddar um leið og þær hafa verið búnar til en aðrar eru geymdar til síðari tíma og eru þá þurrkaðar eða kældar. 

Orðið núðla er komið úr þýsku, *Nudel*, og gæti verið tengt latneska orðinu *nodus* (sem þýðir „hnútur“). Núðlur eru til í ýmsum formum þótt mjóar lengjur, ýmist sívalar eða flatar, séu algengastar. Pasta er í rauninni núðlur en á íslensku og ýmsum öðrum málum er gerður greinarmunur á því og öðrum núðlum og yfirleitt einungis átt við austurlenskar núðlur þegar talað er um núðlur.

Núðlur eru borðaðar víða, til dæmis í Kína, Japan, Kóreu, Indónesíu og ýmsum Evrópulöndum, svo sem Þýskalandi. Á Vesturlöndum eru núðlur yfirleitt búnar til úr hveiti og oft einnig eggjum. Hveitinúðlur eru einnig algengar í Asíu en þar eru núðlur þó ekki síður úr hrísgrjónum. Einnig eru núðlur gerðar úr bókhveiti og fleiri korntegundum, kartöflum eða baunum.  

Núðlur eiga sér langa sögu. Í Kína fundu fornleifafræðingar árið 2002 leirskál með núðlum sem taldar voru um 4000 ára gamlar og voru ágætlega varðveittar. Þær voru gerðar úr tveimur tegundum af hirsi. Núðlur eru fyrst nefndar í skriflegri kínverskri heimild sem er að minnsta kosti 1800 ára gömul og er talið að þær hafi verið orðnar algengur matur í Kína um það leyti.

Á 5. öld voru Arabar farnir að hafa með sér núðlur sem nesti á langferðum og er það elsta heimildin sem þekkt er um þurrkaðar núðlur eða pasta. Þeir fluttu að líkindum pasta eða núðlur úr durumhveiti með sér þegar þeir lögðu Sikiley undir sig seint á 7. öld og til eru skriflegar lýsingar á *itriyya*, löngum og mjóum hveitinúðlum, frá 9. öld. Pasta hefur því borist með Aröbum til Ítalíu en ekki með Marco Polo, eins og stundum er haldið fram.

Þýskar eggjanúðlur, *spätzle*, eru fyrst nefndar í heimildum 1725 en eru taldar mun eldri.
Kvikuhólf

**Kvikuhólf** er rými neðanjarðar fyllt albráðinni kviku. Kvikuhólf verður til þegar kvika úr kvikuþró rennur um innskot og nær að einangra sig frá kvikuþrónni. Hólf þessi geta verið um 20 til 200 km3 að stærð og eru á eins til þriggja kílómetra dýpi.

## Heimildir
*
Kvikuþró

**Kvikuþró** er stórt rými neðanjarðar fyllt hlutbráðinni kviku. Kvikuþrær verða til þegar kvika frá möttli mætir fyrirstöðu í þéttari jarðlögum. Með tímanum bætist meiri kvika við og þykkari jarðlögin blása út. Þrýstingur á kvikuþróm veldur því að kvikan sprengir rifur í jarðskorpuna og leitast undan þrýstingnum. Eldgos á sér stað ef kvikan kemst að yfirborði.

Þær kvikuþrær sem vitað er um eru að jafnaði á eins til tíu kílómetra dýpi.

## Heimildir
*
Hlutbráðnun

**Hlutbráðnun** nefnist það ferli þegar aðeins hluti þéttefnis bráðnar. Oftast er hugtakið notað í bergfræði og á við hlutbráðnun bergs. Þær kristalgerðir sem hafa lágt bræðslumark bráðna en aðrar haldast í föstu formi.

Talið er að hlutbráðnun sé þess valdandi að súrari hluti kviku í kvikuþróm safnist fyrir efst í þrónni.
Flúorbæting drykkjarvatns

**Flúorbæting drykkjarvatns** kallast sú aðferð að bæta flúoríði í drykkjarvatn til þess að draga úr tannskemmdum. Flúorbætt vatn inniheldur flúoríð í magni sem getur hindrað tannskemmdir, en flúoríð finnst einnig náttúrulega í vatni. Alþjóða heilbrigðisstofnunin mælir með magni flúoríðs á bilinu 0,5 til 1,0 mg á hvern lítra vatns. 

Flúoríð finnst einnig í salti og mjólk og því er gjarnan bætt í tannkrem.

## Heimildir
Síðu-Hallur

**Síðu-Hallur Þorsteinsson** var íslenskur goðorðsmaður og höfðingi á 10. öld og einn helsti leiðtogi kristinna manna á Alþingi við kristnitökuna. Hann bjó á Hofi í Álftafirði og síðar á Þvottá.

Faðir Halls var Þorsteinn Böðvarsson, sonur Böðvars hvíta Þorleifssonar, landnámsmanns á Hofi í Álftafirði. Í móðurætt var hann kominn af Hrollaugi Rögnvaldssyni landnámsmanni, syni Rögnvaldar Mærajarls. Hallur bjó fyrst á föðurleifð sinni, Hofi, en flutti þaðan eftir að Þiðrandi, elsti sonur hans, var drepinn þar af dökkum dísum og segir frá því í *[[Þiðranda þáttur og Þórhalls|Þiðranda þætti og Þórhalls]]*.

Ólafur Tryggvason Noregskonungur sendi Þangbrand til Íslands til að kristna landsmenn og kom hann skipi sínu í Berufjörð. Bræður sem bjuggu á Berunesi bönnuðu mönnum að eiga samskipti við hann en þegar Síðu-Hallur frétti af því bauð hann Þangbrandi og mönnum hans til sin að Þvottá.  Hallur tók kristna trú og var skírður ásamt öllu sínu fólki. Hann lagði síðan Þangbrandi lið við trúboð hans og tóku margir trú. Á Alþingi árið 1000 (eða 999) voru fjölmennir flokkar kristinna manna og heiðinna og var Þorgeir Ljósvetningagoði helsti leiðtogi hinna heiðnu en Síðu-Hallur fór fyrir þeim kristnu ásamt Gissuri hvíta og Hjalta Skeggjasyni. Þangbrandur var þá farinn aftur úr landi. Urðu harðar deilur og kristnir menn og heiðnir sögðu sig úr lögum hvorir við aðra. Þá sömdu þeir Síðu-Hallur og Þorgeir um að Þorgeir skyldi segja upp lög fyrir báða og lagðist Þorgeir undir feld og lá þar lengi, en þegar hann kom undan feldinum gekk hann til Lögbergs og kvað upp úr með að allir menn skyldu skírast og taka kristna trú.

Kona Halls var Jóreiður Þiðrandadóttir úr Njarðvík eystra. Á meðal barna þeirra voru Þiðrandi, sem fyrr er nefndur; Þorsteinn, sem frá segir í *[[Þorsteins sögu Síðu-Hallssonar]]* og var langafi Magnúsar Einarssonar biskups og Ara fróða; Ljótur, sem féll í bardaga á Alþingi 1011 vegna eftirmála Njálsbrennu og var langafi Þorgils Oddasonar; Egill, afi Jóns helga Ögmundssonar Hólabiskups; Yngvildur amma Sæmundar fróða; og Þorvarður langafi Halls Teitssonar í Haukadal. Þannig voru margir helstu höfðingjar 12. aldar afkomendur Síðu-Halls. Laundóttir Halls, Steinvör, var kona Brennu-Flosa Þórðarsonar.

## Tenglar
* 
* 
*
Útlegð

**Útlegð** merkir það þegar fólk hrekst úr samfélagi því sem það tilheyrir vegna lögbrota eða átaka, og fær ekki að snúa aftur. Útlægt fólk „leggst út“, það er fer frá heimahögum sínum og flyst út í óbyggðir eða til annarra landa. Útlegðardómum fylgir yfirleitt að fólk telst friðlaust eða griðlaust í heimahögum sínum, sem merkir að það standi utan við vernd laga og réttar og sé þannig í reynd réttdræpt.

## Útlegð á þjóðveldisöld
Á þjóðveldisöld var útlegð ein þriggja tegunda refsinga sem beitt var samkvæmt lögum Grágásar. Útlegð táknaði þá ekki að menn væru dæmdir útlægir úr samfélaginu, heldur misháar fébætur (útlegð = „að leggja út fé“) sem sekur maður átti að greiða þeim sem hann hafði brotið gegn og var þetta því vægasta tegund refsinga. Á seinni tímum hefur orðið útlegð verið notað um hinar tvær tegundir refsinga þjóðveldisaldar, fjörbaugsgarð (þegar menn voru skyldaðir til að fara úr landi í þrjú ár) og skóggang (þegar menn voru dæmdir friðlausir og réttdræpir og urðu að vera í felum í óbyggðum til að eiga von um að komast af).

Þeim sem var dæmdur fjörbaugsgarður nefndust fjörbaugsmenn. Þeim var skylt að fara af landi brott innan þriggja sumra frá því að þeir voru dæmdir og skyldu þeir dveljast erlendis í þrjú ár. Fjörbaugsgarður var séríslensk refsing sem tekin var upp skömmu fyrir kristnitöku.

Skóggangur var harðasta refsingin samkvæmt Grágás. Þeir sem dæmdir voru sekir skógarmenn nutu ekki lengur réttarverndar, voru griðlausir og útskúfaðir úr samfélaginu og réttdræpir hvar sem til þeirra náðist og áttu oftast ekki annars úrkosti en að leggjast út - í Noregi í skógum en á Íslandi frekar í óbyggðum. Sumir fundu sér hellisskúta eða annað afdrep nærri byggð og þá oft í nágrenni við einhverja sem voru þeim vinveittir og gátu liðsinnt þeim. Á meðal skógarmanna sem þekktir eru úr Íslendingasögum má nefna Gretti sterka, Gísla Súrsson, Hörð Grímkelsson og Þorgeir Hávarsson.
MG42

**MG 42** (stytting á **M**aschinen**g**ewehr 42) var þýsk vélbyssa og eitt af þekktari vopnum síðari heimsstyrjaldarinnar. Framleiðsla var hafin 1942 og á meðan á stríðinu stóð voru framleidd um 750 þúsund stykki. Andstæðinga þjóðverja óttuðust vopnið mikið enda var það vel heppnað.

MG42 var hægt að nota á þrífæti eða tvífót, sérstökum fót fyrir loftvarnir og var oft sett á ökutæki þeim til varnar. Hún skaut á sérlega hárri tíðni (um 1500 skot á mínútu, eða 20 á sekúndu) en það gerði það af verkum að hljóðið var auðþekkjanlegt. Hún skaut 7,92 mm Mauser riffilskotum, vó um 11,5 kg og það var sérlega fljótlegt að skipta um hlaup á henni. 

Upphaflega var hún hönnuð sem endurbætt, ódýrari og léttari byssa í stað MG34 sem var of dýr og timafrek í framleiðslu. Það gekk allt eftir þó að möguleikum MG34 á að nota hana hálfsjáfvirka og nokkru af nákvæmni MG34 hafi verið fórnað. 

MG 42 ásamt fyrirrennara sínum MG34 hafði mikil áhrif á ótal nýrri gerðir vopna og MG3 sem er enn í notkun þýska hersins er raunar mjög lítið breytt útgáfa af MG42.
Skjór

**Skjór**  (fræðiheiti: *Pica pica*) er fugl af hröfnungaætt. Skjórinn er þekktur fyrir að vera glysgjarn, enda safnar hann eða stelur smáhlutum sem glitra og kemur fyrir í hreiðri sínu. 

## Tilvísanir
Strætisvagnar Kópavogs

**Strætisvagnar Kópavogs** (**SVK**) voru stofnaðir 1. mars 1957 og höfðu það að markmiði að sjá um almenningssamgöngur í Kópavogi með rekstri strætisvagnakerfis. Kópavogsbær hafði fram að því haldið upp samgöngum með leigu á almenningsvögnum eða í gegnum Landleiðir.

Byggðasamlagið Almenningsvagnar tók við rekstri strætisvagna á höfuðborgarsvæðinu utan Reykjavíkur og hófst akstur á þess vegum 15. ágúst 1992 og markaði það endalok SVK.

## Heimildir
*
*4/2005 Framfarafélagið Kópavogur, fundargerðabók AA/1 bls. 78-79.
*Andrés Kristjánsson. "Strætisvagnarnir". (bls 227-232). *Saga Kópavogs. III Þættir úr kaupstaðarsögunni 1955-1985.* Ritstj. Andrés Kristjánsson og Björn Þorsteinsson. Kópavogi 1990.
*Andrés Kristjánsson. "Atvinna, þjónusta og samgöngur" (bls. 202) *Saga Kópavogs. II Frumbyggð og hreppsár 1935-1955.* Kópavogi 1990.
Almenningsvagnar

**Almenningsvagnar byggðasamlag** var byggðasamlag sveitarfélaganna Bessastaðahrepps, Garðabæjar, Hafnarfjarðar, Kjalarneshrepps, Kópavogs og Mosfellsbæjar. Það var stofnað til að hafa á einni hendi almenningssamgöngur þessara sveitarfélaga. Það tók til starfa 15. ágúst 1992. Fyrirtækin Hagvagnar hf. og Meiriháttar hf. sáu um akstur.

Þann 1. júlí 2001 tók Strætó byggðasamlag við verkefnum Almenningsvagna.

## Heimildir
*
Byggðasamlag

**Byggðasamlag** (skammstafað bs.) er stjórnsýslueining þar sem tvö eða fleiri sveitarfélög standa saman að rekstri varanlegra verkefna. Dæmi um slík byggðasamlög eru Strætó bs. og Atvinnuþróunarfélag Eyjafjarðar bs.
Seldælir

**Seldælir** voru íslensk höfðingjaætt á Sturlungaöld. Ríki þeirra var á sunnan- og vestanverðum Vestfjörðum en Vatnsfirðingar réðu norður- og austurhluta Vestfjarðakjálkans. Ættin er kennd við bæinn Selárdal í Arnarfirði.

Karllegg ættarinnar má rekja til Geirþjófs Valþjófssonar landnámsmanns í Arnarfirði en ættin er þó oftast talin frá Bárði svarta Atlasyni, bónda í Selárdal. Sonur Bárðar var Sveinbjörn goðorðsmaður og læknir á Eyri og sonur hans Hrafn Sveinbjarnarson læknir á Eyri. Hann átti í deilum við Þorvald Snorrason, leiðtoga Vatnsfirðinga, sem náði Hrafni á sitt vald og lét höggva hann 4. mars 1213. Tveir elstu synir Hrafns, Sveinbjörn og Krákur, voru höggnir eftir Örlygsstaðabardaga 1238 og aðrir tveir höfðu drukknað við Grímsey 1231, svo að ríki Seldæla gekk til Hrafns Oddssonar, dóttursonar Hrafns læknis.
Homo unius libri

***  *** (latína „manneskja einnar bókar“) er orðasamband sem er oftast eignað Tómasi af Aquino. Það er sagt að Tómas hafi orðað þetta sem „*hominem unius libri *“ sem merkir „ég óttast manneskju einnar bókar“. Setningin hefur verið túlkuð á marga vegu, til dæmis sem gagnrýni á þá sem hafa aðeins lesið eina bók og ábending hvað þeir sem hafa lesið eina bók  búa yfir hættulegri þekkingu.

## Heimildir
46

Árið **46** (**XLVI** í rómverskum tölum) var í gregoríanska tímatalinu almennt ár sem byrjaði á sunnudegi.

## Atburðir

## Fædd
* Plútarkos, grískur sagnaritari. (Ártal ekki nákvæmt)

## Dáin
* Roimitalkes III frá Þrakíska konungdæminu Sapes (myrtur).
Big Nose Band

**Big Nose Band**, stundum kallað **Stockfield Big Nose Band** eða **Big Nós Band**, var íslensk rokkhljómsveit. Í frumútgáfunni voru auk Pjeturs Stefánssonar,  Halldór Bragason á bassa og Sigurður Hannesson á trommur, Björgvin Gíslason og Tryggvi Hübner á gítar. Þannig var Tryggvi Hübner til dæmis í sveitinni á Melarokki í ágúst 1982.

Hljómsveitin gaf út eina breiðskífu 1983 *Tvöfalt siðgæði* eftir miklar mannabreytingar og tilraunir í lagasmíðum.
Pjetur Stefánsson stofnaði síðan hljómsveitina PS&CO stundum kölluð Pjetur Stefánsson og félagar.
## Tengt efni
* PS&CO
Jalal Dabagh

**Jalal Dabagh** (fæddur 12. maí 1939 í bænum Silêmanî í Suður-Kúrdistan) er kúrdískur stjórnmálamaður, rithöfundur og blaðamaður. 

Jalal Dabagh hefur skrifað og þýtt margar bækur, meðal annars þýtt á kúrdísku *[[Kommúnistaávarpið]]*.

## Tilvísanir
Serres

**Serres** (gríska: Σέρρες) er borg í Makedóníuhéraði í Grikklandi. Borgin stendur á sléttu, um 24 km. norðaustur af Strymon fljóti og um 69 km. norðaustur af höfuðstað Makedóníuhéraðs, Þessalóniku. Ródópe-fjöll liggja einnig í norðaustur af borginni. Íbúafjöldi árið 2001 var 56.145.
Milo Pressman

**Milo Pressman** er einn af persónunum í bandarísku sjónvarpsþáttunum 24 og er leikinn af Eric Balfour.
Lois Lane

Lois Lane er teiknimyndapersóna úr DC myndasöguheiminum. Hún er náinn samstarfsmaður Clark Kent, öðru nafni Superman. Í sögunni vinna þau bæði sem blaðamenn hjá Daily Planet. Hún er þekkt í þáttunum frá 1952, Adventures of Superman og kvikmyndinni Superman frá 1978 þar sem hún var leikin af Margot Kidder.
Morgron 2009

**Morgron 2009** var Mælsku- og rökræðukeppni grunnskóla Reykjavíkur og nágrennis (Morgron) sem haldin var árið 2009. Þetta var í fyrsta skiptið sem Morgron var haldin eins og hún er nú. Sigurliðið var lið Seljaskóla.

## Úrslit
Úrslit Morgron 2009 fóru fram í Ráðhúsi Reykjavíkur þar sem Seljaskóli hafði betur gegn Hagaskóla. Umræðuefnið var "Ef við finnum geimverur, eigum við að boða þeim kristna trú?", Hagaskóli með, Seljaskóli á móti. Ræðumaður kvöldsins var Álfur Birkir Bjarnason úr Seljaskóla.
### Sigurlið [[Seljaskóli|Seljaskóla]]
*Liðsstjóri:
*Frummælandi:
*Meðmælandi: Álfur Birkir Bjarnason
*Stuðningsmaður:
### Taplið [[Hagaskóli|Hagaskóla]]
*Liðsstjóri: Anna Lotta Michaelsdóttir
*Frummælandi: Ólafur Kjaran Árnason
*Meðmælandi: Guðmundur Jóhann Guðmundsson
*Stuðningsmaður: Birna Ketilsdóttir

## Frekara lesefni
* Grein af vefsvæði Morgunblaðsins, 21. maí 2009: ''Eigum við að boða geimverum kristna trú?''
Karl hamar

**Karl hamar** (latína *Carolus Martellus*; um 688 – 22. október 741) var frankverskur leiðtogi sem var hallarbryti og þar með valdamesti maðurinn í hinu gríðarstóra Frankaveldi Mervíkinga eftir nokkur átök við aðra aðalsmenn. Hann er þekktastur fyrir sigur sinn á márum frá Spáni í orrustunni við Tours árið 732 sem stöðvaði útþenslu íslam í Vestur-Evrópu og fékk honum viðurnefnið „hamar“. Sonur hans Pípinn stutti varð fyrsti konungur franka af ætt Karlunga.
Jean Rollin

**Jean Michel Rollin Le Gentil** (fæddur 3. nóvember 1938 í París, Frakklandi, dáinn 15. desember 2010) var franskur kvikmyndagerðamaður. Hann er þekktastur fyrir erótískar vampírumyndir.
Byggvín

**Byggvín** er mjög áfengt öl upprunnið í Bretlandi á 19. öld. Venjulega er byggvín 8-12% að styrkleika sem skýrir nafnið þótt það sé í raun bjór þar sem það er bruggað úr korni fremur en ávöxtum.
Bjórstíll

**Bjórstíll** er hugtak sem er notað til að flokka bjór eftir ýmsum einkennum á borð við bruggunaraðferð, innihaldsefnum, bragði, lit, styrkleika og uppruna. Hugtakið er tiltölulega nýlegt og á rætur að rekja til tilrauna höfunda bóka um bjór til að flokka ólíkar gerðir. Hugmyndin varð almenn með útgáfu bókarinnar *The World Guide to Beer* (1977) eftir rithöfundinn Michael Jackson. Til eru mörg eldri dæmi um flokkun ólíkra tegunda bjórs, til dæmis greinarmunur á „litlum“ (veikum) og „stórum“ (sterkum) bjór, munur á óhumluðu öli og humluðum bjór (Holland á 15. öld), og munur á ljósöli og brúnöli (Bretland eftir 17. öld).

Helstu „ættir“ bjórs eru öl (yfirgerjaður bjór), lager (undirgerjaður bjór), villibjór (gerjaður með villigerjun) og bjór gerður með blandaðri aðferð. Dæmi um bjórtegundir sem gerðar eru með blandaðri aðferð eru ýmsir ávaxtabjórar og kryddbjórar, bandarískur gufubjór (undirgerjaður við hita), altbier og kölnarbjór (yfirgerjaðir en lageraðir í kulda). Til eru ýmsir gerjaðir drykkir sem líkjast bjór en teljast ekki formlega til bjórs þar sem engir humlar og/eða ekkert malt er notað við gerð þeirra. Dæmi um slíka drykki eru gruit, kvass, sahti og bosa.
Lageröl

**Lageröl**, **lagerbjór** eða bara **lager** (úr þýsku *Lager* „geymsla“) er fremur ljós bjór sem gerjaður er með lagergeri í kulda („undirgerjaður bjór“). Lageröl er langvinsælsti bjórstíllinn, og er hann drukkinn í meira magni en aðrir stílar hvarvetna. Vinsældir sínar á lageröl meðal annars að þakka aðferð við samfellda gerjun sem nýsjálendingurinn Morton W. Coutts fann upp árið 1953, og sem gerði framleiðslutíma lageröls sambærilegan við framleiðslutíma hefðbundins öls. Helstu afbrigði lageröls eru pilsner, Dortmunder Export og marsbjór (*Märzen*).
Samkeppni

**Samkeppni** er keppni milli einstaklinga, hópa, dýra, þjóða eða annarra um svæði eða auðlindir af einhverju tagi svo sem mat eða vatn. Samkeppni er sjálfsprottið fyrirbæri sem á sér stað í hvert skipti sem tveir eða fleiri keppa um eitthvað sem ekki er hægt að deila þeirra á milli með góðu móti. Hugtakið samkeppni er sérstaklega notað í hagfræðilegu tilliti og er þá (oftast) átt við samkeppni fyrirtækja á markaði. Þegar samkeppni er takmörkuð er gjarnan talað um fákeppni. Samkeppni getur þó átt við allt milli himins og jarðar. Til að mynda er sagt að samkeppni milli íþróttamanna hvetji þá til afreka.
George Eads

**George Coleman Eads III** (fæddur 1. mars 1967) er bandarískur leikari þekktastur fyrir hlutverk sitt sem **Nick Stokes** í **'. 

== Einkalíf ==
Eads fæddist í [[Fort Worth]],[[ Texas]] og ólst upp í [[Belton]], Texas. Á hann eldri systur, Angela Eads Tekel. George útskrifaðist frá Belton High School árið 1985 og frá Texas Tech Háskólanum árið 1989 með gráðu í markaðsfræði. Í háskóla þá var hann meðlimur bræðralagsins Phi Delta Theta. 

Á hlut í Hollywood-matsölustaðnum CineSpace sem er „matur og bíó“-staður.

Þegar hann byrjaði í CSI þá gaf líksviðsmyndin honum endurteknar martraðir. Í einni af þeim, samkvæmt George, þá eru blóðslettur — engin öskur og stórir stafir með orðinu DOA.

== Ferill ==
Til þess að fylgja eftir leikaraferli sínum, þá flutti hann til [[Los Angeles]], Kaliforníu, í pallbíl sem hann fékk lánaðan frá stjúpföður sínum. Þegar hann kom svo til Los Angeles, þá gat hann aðeins keyrt á daginn þar sem höfuðljósin voru brotin. 
Eads fékk fyrsta tækifæri sitt í sápuóperunni ''Savannah''. Þó að persóna hans dó í fyrsta þættinum, Eads varð svo vinsæll að framleiðendurnir héldu áfram að nota hann í endurhvörf og var á endanum settur aftur inn sem eineggja tvíburabróðir persónunnar.

Eads var gestaleikari í ''ER'', og vann við nokkrar sjónvarpsmyndir á borð við ''Crowned and Dangerous'' með Yasmine Bleeth frá 1997.

Árið 2000 Eads varð einn af aðalleikurum CBS sjónvarpseríunnar **',  þar sem hann leikur Las Vegas réttarrannsóknarmanninn Nick Stokes.

Auk þess að leika í ** hefur Eads unnið við fleiri sjónvarpsmyndir, *Monte Walsh* með Isabellu Rossellini og *Evel Knievel*, þar sem hann lék Evel Knievel.

## Ágreiningur
Árið 2004, Eads og *CSI* samleikkonan Jorja Fox fengu mikla fjölmiðlaumfjöllun þegar það fréttist að þau hefðu verið rekin úr CSI, vegna að talið var vegna ágreinings vegna samnings. Sagt var frá því að Eads hefði mætt seinnt til vinnu fyrsta dag fimmtu seríunnar, hann segist hafa sofið yfir sig, og að Fox hafi ekki sent bréf til CBS að hún myndi mæta til vinnu. Þessi ágreiningur var leystur fljótlega og þau voru bæði endurráðin en hvorug þeirra fékk launahækkun eins og samstarfsleikarar þeirra.

Árið 2006 varð Eads fyrir neikvæðri fréttumfjöllun í Ástralíu þar sem hann átti að koma fram á Logie Award (sama og Emmy verðlaunin). Talið er að fjölmiðlafulltrú hans hafi hringt í skipuleggjendurnar tveimur tímum áður en atburðurinn átti að byrja og hafi sagt að Eads „líkaði ekki rauða dregilinn.“ Einnig á hann að hafa átt í nokkrum ástarsamböndum við ástralskar sápuóperustjörnur.

## Kvikmyndir og sjónvarpsþættir

## Verðlaun og tilnefningar
### Screen Actors Guild verðlaunin
*2005: Verðlaun sem besti leikhópur í dramaseríu fyrir 
*2004: Tilnefnd sem besti leikhópur í dramaseríu fyrir 
*2003: Tilnefnd sem besti leikhópur í dramaseríu fyrir 
*2002: Tilnefnd sem besti leikhópur í dramaseríu fyrir 

### Teen Choice verðlaunin
*2006: Tilnefndur sem besti leikari í dramaseríu fyrir 

## Tilvísanir

## Heimildir
* 
* http://www.imdb.com/name/nm0247040/bio

## Tenglar
*  George Eads Bio at CBS - CSI: Crime Scene Investigation
*
Selárdalur (Vopnafirði)

**Selárdalur** er dalur í Vopnafirði. Í honum voru 15 bæir og dalurinn allbyggður en nú eru aðeins Hróaldsstaðir í byggð.
Tún kól var í dalnum á árunum 1965-70, þannig að bændur töldu endurræktun ómögulega.  Þeir seldu veiðifélagi í Reykjavík jarðirnar.

## Bæir

### Í byggð
*Hróaldsstaðir

### Í eyði
*Breiðamýri
*Áslaugarstaðir (í eyði frá 1962)
*Leifsstaðir (í eyði frá 1961)
*Gömlu-Leifsstaðir
*Lýtingsstaðir
*Fagurhóll
*Þorvaldsstaðir
*Selárbakki
*Ytri Hamar
*Fremri Hamar
*Mælifell
*Aðalból
Björn Guðnason

**Björn Guðnason** (f. um 1470, d. 1518) var íslenskur sýslumaður og höfðingi á 15. og 16. öld. Hann bjó í Ögri við Ísafjarðardjúp, var valdamesti maður á Vestfjörðum um sína daga og átti í miklum deilum við Skálholtsbiskup.

Foreldrar Björns voru Guðni Jónsson (um 1430-1507), sýslumaður og lögréttumaður á Hvammi í Hvammssveit og Kirkjubóli í Langadal, bróðir þeirra Páls Jónssonar lögmanns á Skarði og Orms Jónssonar í Klofa og síðar á Skarði, og kona hans Þóra Björnsdóttir, laundóttir Björns Þorleifssonar ríka. Á meðal systkina Björns var Helga, kona Torfa Jónssonar í Klofa á Landi, bandamanns Bjarnar í deilum við Skálholtsbiskup.

Bjðrn var sagður héraðsríkur stórbokki, óvæginn og harður í horn að taka (Jón Espólín kallar hann illmenni) og deildi hart um vald yfir kirkjujörðum við Stefán Jónsson biskup í Skálholti. Vorið 1513 beittu þeir Jón Sigmundsson lögmaður, sem hafði átt í hörðum deilum við Gottskálk Nikulásson Hólabiskup, sér fyrir Leiðarhólmssamþykkt, þar sem höfðingjar skuldbundu sig til að þola ekki biskupum ójöfnuð en hlíta þó kirkjulögum. Björn mun hafa samið það skjal. Sagt er að Stefán hafi sumarið 1517 komið í Ögur með 300 manna lið en Björn hafi haft að minnsta kosti jafnmarga menn hjá sér. Þó kom ekki til átaka og þeir sættust að sinni en dóu báðir á næsta ári.

Kona hans var Ragnhildur Bjarnadóttir frá Ketilsstöðum á Völlum, dóttir Hákarla-Bjarna Marteinssonar og konu hans Ragnhildar, dóttur Þorvarðar Loftssonar ríka. Á meðal barna þeirra var Guðrún eldri, sem fyrst giftist Bjarna Andréssyni bónda á Brjánslæk og síðar Hannesi Eggertssyni hirðstjóra.
Rúgbjór

**Rúgbjór** eða **rúgöl** er bjór sem gerður er úr meltum rúgi að hluta en meltu byggi eða öðru korni að hluta. Þessi bjór er upprunninn í Bæjaralandi þar sem hann var gerjaður með sama geri og hveitibjór. Rúgbjór er venjulega um 5% að styrkleika og dökkbrúnn á lit en getur verið miklu léttari og ljósari (t.d. kvass og sahti).

Dæmi um rúgbjór eru roggenbier og rauchroggen (Þýskaland), sahti (Finnland), kvass (Mið- og Austur-Evrópa).
Puyehue (eldfjall)

**Puyehue** (spænska: Volcán Puyehue) er virk eldkeila í Andesfjöllum í Suður-Síle. Síðast gaus Puyehue (Cordón Caulle) árið 2011.
ÍNN

**ÍNN** (Íslands nýjasta nýtt) var einkarekin, íslensk sjónvarpsstöð, sem hóf útsendingar 2. október 2007. Stöðin er í eigu Ingva Hrafns Jónssonar, stjórnmálafræðings og fyrrverandi fréttastjóra RÚV og Stöðvar 2. ÍNN senti aðallega út viðtalsþætti um stjórnmál, félagsstarf og daglegt líf. Meðal þátta á stöðinni má nefna Hrafnaþing, Óli á Hrauni, Í nærveru sálar,Punkturinn, Borgarlíf og Í kallfæri. Stöðin varð gjaldþrota árið 2017 og lokaði útsendingum sínum. 

## Tenglar
* ÍNN 
* ÍNN á IMDB
Puyehue

**Puyehue** getur átt við:

* Puyehue (eldfjall)
* Puyehuevatn
* Puyehuelaug 
* Puyehue (sveitarfélag)
* Cardenal Antonio Samoré-fjallaleiðina
Callaqui

**Callaqui**  (spænska: *Volcán Callaqui*) er virk eldkeila í Andesfjöllum í Mið-Síle. Jarðfræði Callaqui-eldfjallsins er svipuð og Heklu. 

## Heimildir
Mapudungun

**Mapudungun** er tungumál Mapuche-manna í Chile og Argentínu og eru þar um 440.000 menn sem tala málið.
Eric Szmanda

**Eric Kyle Szmanda** (fæddur 24. júlí 1975) er bandarískur leikari sem erþekktastur fyrir hlutverk sitt sem **Greg Sanders** í **'.

== Einkalíf ==
Szmanda er fæddur og uppalinn í [[Milwaukee]] í [[Wisconsin]] og er af pólskum ættum. Útskrifaðist hann frá ''American Academy of Dramatic Arts'' í Pasadena. 

Szmanda er mikill aðdáendi **Marilyn Manson**. Árið 2003 kom hann fram í tónlistarmyndbandi Mansons við lagið „Saint“ ásamt Asia Argento, sem leikstýrði einnig. Myndbandið hefur aldrei verið frumsýnt í Bandaríkjunum.

Í fyrstu myndinn sem hann vann við, framleiðandinn bað um að hann skipti um nafn.

Szmanda er aðdáandi hljómsveitarinnar [[Sigurrós]]ar.

Nafnið hans er borið fram sem „Amanda“ með „z“.

Eric Szmanda styrkir bandarísku herferðina fyrir [[Búrma]] og hefur hann ferðast til [[Taíland]]s til þess að sjá aðstæður flóttamanna sem hafa flúið Búrma.

== Ferill ==
=== Sjónvarp ===
Fyrsta sjónvarpshlutverk Szmanda var árið 1999 í sjónvarpsmyndinni ''Dodge´s City''. Frá 1998-1999  lék hann Jacob Resh í ''The Net''. Hefur hann síðan 2000 leikið eitt af aðalhlutverkunum í  sem Greg Sanders.

=== Kvikmyndir ===
Fyrsta kvikmyndahlutverk Szmanda var árið 2000 í ''Big Time''. Hefur hann síðan þá komið fram í kvikmyndum á borð við ''The Rules of Attraction'', ''Little Athens'' og ''Shadow of Fear''.

== Kvikmyndir og sjónvarpsþættir ==


== Verðlaun og tilnefningar ==
**Screen Actors Guild verðlaunin'''
*2005: Verðlaun sem besti leikhópur í dramaseríu fyrir 
*2004: Tilnefndur sem besti leikhópur í dramaseríu fyrir 
*2003: Tilnefndur sem besti leikhópur í dramaseríu fyrir 
*2002: Tilnefndur sem besti leikhópur í dramaseríu fyrir 

## Tilvísanir

## Heimildir
* 
* http://www.imdb.com/name/nm0844172/bio

## Tenglar
* Eric Szmanda Bio at CBS - CSI: Crime Scene Investigation 
*
Benediktsregla

**Benediktsregla** er stærsta og fjölmennasta klausturreglan í kaþólskum sið og er kennd við Benedikt frá Núrsíu, sem stofnaði hana á sjöttu öld e.Kr. á Ítalíu. Elst og þekktast þessara klaustra er Monte Cassino, sem Benedikt stofnaði árið 529.

Benediktsklaustur, bæði munka- og nunnuklaustur, voru síðan stofnuð um alla Evrópu á næstu öldum og seinna um allan heim.

Benediktsklaustur á Íslandi í kaþólskum sið voru Þingeyraklaustur (1133), Munkaþverárklaustur (1155) og Hítardalsklaustur (1155), en það síðastnefnda var skammlíft. Nunnuklaustrin á Kirkjubæ (1186) og Reynistað (1295) voru bæði Benediktsklaustur.

## Tengt efni
* Ágústínusarregla
* Sistersíanaregla
Plágan síðari

**Plágan síðari** var mjög mannskæð farsótt sem gekk á Íslandi á árunum 1494-1495. Yfirleitt er talið að þetta hafi verið lungnapest, sú sama og Svartidauði, sem gekk um landið í upphafi aldarinnar, en þó er ekki fullvíst um hvers konar sjúkdóm var að ræða, en hann var bráðsmitandi og bráðdrepandi.

Plágan er sögð hafa borist til landsins með ensku skipi sem kom til Hafnarfjarðar og segir svo í Árbókum Espólíns: „Um sumarid komu enskir kaupmenn út í Hafnarfyrdi; þar þótti mönnum sem fugl kæmi úr klædi bláu, at því er Jón prestr Egilson segir, og þá var talat; giördi þvínæst sótt mikla, og mannskiæda í landi hér. ... tókst mannfallid um alþíng, oc stód yfir, fyrir sunnann land, fram yfir Krossmessu um haustid, en rénadi nockud þá loft kólnadi.“ 

Pestin gekk þetta sumar um Suður- og Vesturland en árið eftir um Norður- og Austurland. Vestfirðingum tókst að verjast smiti og barst hún aldrei til Vestfjarða. Í sögnum er sagt að konur hafi fundist dauðar með skjólur sínar undir kúm á stöðlum eða við keröld í búrum og ungbörn hafi sogið mæður sínar dauðar. Þeir sem fylgdu líki til grafar hrundu niður á leiðinni og fóru stundum sjálfir í þær grafir sem þeir grófu öðrum.

Hvað sem þessum sögum líður er líklegt að mannfall hafi verið heldur minna en í Svartadauða, a.m.k. virðast áhrifin á þjóðfélagið og atvinnulífið ekki hafa verið alveg jafnmikil. Þó fjölgaði eyðibýlum verulega og sagt er að fátækt fólk hafi komið frá Vestfjörðum eftir pestina og getað fengið góðar jarðir til búsetu. Kirkjan eignaðist líka margar jarðir, sem fólk gaf sér til sáluhjálpar.

## Sjá einnig
* Svartidauði á Íslandi

## Heimildir
* 
*
Robert David Hall

**Robert David Hall** (fæddur 9. nóvember 1947) er bandarískur leikari þekktastur fyrir hlutverk sitt sem **Dr. Albert Robbins** í **'.

==Einkalíf==
Robert fæddist í [[East Orange]] í [[New Jersey]]. Hall stundaði nám við Tustin (CA) High School og fór í [[UCLA]] þaðan sem hann útskrifaðist árið 1971 með gráðu í enskum bókmenntum. Hall er leikinn gítarleikari og fyrrverandi atvinnutónlistamaður. Í nokkur ár þá var hann þekktur útvarps DJ í Los Angeles. Hann hefur einnig ljáð rödd sína í mörgum sjónvarpsauglýsingum og teiknimyndaþáttum.

Árið 1978 þurfti að taka af honum báðar lappirnar vegna  áreksturs sem hann lendi í við flutningabíl sem kramdi bílinn hans. Slysið gerði það að verkum að bensíngeymirinn sprakk, með þeim afleiðingum að 65% af líkama hans brann. Notar hann gervilimi til þess að geta hreyft sig. Nokkrar perónur hans, þar á meðal CSI persóna hans hafa talað opinskátt um fötlunina. Er hann áberandi talsmaður fyrir fatlaða Bandaríkjamenn.

== Ferill ==
Ásamt því að hafa verið í ''CSI: Crime Scene Investigation'' hefur Hall komið fram í myndum á borð við ''[[Starship Troopers]]'' og ''[[The Negotiator]]'' og hefur verið gestaleikari í sjónvarpsþáttum á borð við ''[[The West Wing]]'' og ''[[L.A. Law]]''.  

== Kvikmyndir og sjónvarpsþættir ==



== Verðlaun og tilnefningar ==
**Screen Actors Guild verðlaunin'''
*2005: Verðlaun sem besti leikhópur í dramaseríu fyrir 
*2004: Tilnefndur sem besti leikhópur í dramaseríu fyrir 
*2003: Tilnefndur sem besti leikhópur í dramaseríu fyrir 
*2002: Tilnefndur sem besti leikhópur í dramaseríu fyrir 

## Heimildir
* 
* http://www.cbs.com/primetime/csi/bio/robert_david_hall/bio.php 

## Tenglar
* Viðtal við Robert David Hall  á NotableInterviews.com
* Robert David Hall Bio at CBS - CSI: Crime Scene Investigation 
*
Sakis Rouvas

**Anastasios „Sakis“ Rouvas** (gríska: Αναστάσιος „Σάκης“ Ρουβάς, fæddur 5. janúar 1972) er grískur söngvari.

## Útgefið
### Plötur
* *Sakis Rouvas* (1991)
* *Min Andistekese* (1992)
* *Gia Sena* (1993)
* *Aima, Dakrya & Idrotas* (1994)
* *Tora Arhizoun Ta Dyskola* (1996)
* *Kati Apo Mena* (1998)
* *21os Akataallilos* (2000)
* *Ola Kala* (2002)
* *To Hrono Stamatao* (2003)
* *S'eho Erotefthi* (2005)
* *Iparhι Agapi Edo* (2006)
* *This Is My Lιve* (2007)
* ''Irthes (2008)

### Smáskífur
* „Par'ta“ (1991)
* „Theleis I Den Theleis“ (1998)
* „Disco Girl“ (2001)
* „Ola Kala“ (2002)
* „Feelings“ (2003)
* „Dis lui“ (2003)
* „Pes Tis“ (2003)
* „Hronia Polla“ (2003)
* „Shake It“ (2004)
* „Na M'agapas“ (2005)
* „Zise Ti Zoi“ (2007)
* „This Is Our Night“ (2009)

## Tengill
* Sakis Rouvas
Wallace Langham

**Wallace Langham** (fæddur 11. mars 1965) í Fort Worth í Texas er bandarískur leikari sem hefur komið fram í mörgum sjónvarpsþáttum sem gestaleikari. Þekktasta hlutverk hans er sem **David Hodges** í **'.

== Einkalíf ==
Fæddur í [[Fort Worth]] í Texas, fluttist síðan til Los Angeles ásamt móður sinni þegar hann var níu ára. Á tvö börn með fyrrverandi eiginkonu sinni en er núna giftur Karey Richards. 

Hann er hluti af risaeðlusýningunni í Disney's Animal Kingdom í [[Orlando]] í [[Flórída]]. Segir hann að ástæðan fyrir því að hann sé hlut af sýningunni, er að geta farið aftur í tímann og að rödd hans heyrist gegnum alla sýninguna.

Í mars 2000 játaði Langham að hafa barið samkynhneigðan fréttaritara slúðublaðs (sem er talinn hafa gert ásakanir gagnvart kærustu Langhams varðandi húðflúr hennar). Fréttaritarinn segir að Langham hafi kallað niðrandi orðum gagnvart samkynhneigðum á meðan hann var að berja hann. Var hann skipaður í þriggja ára skilorðsbundinn dóm og þurfti að skila af sér 450 tímum af samfélagsþjónustu fyrir samkynhneigð samtök.   

== Ferill ==
Langham fékk fyrsta tækifæri sitt í mynd John Hughes ''Weird Science'' og ''The Invisible Kid'' og ''ABC Afterschool Special'' þættinum „Just a Regular Kid: An AIDS Story“ en síðan skipti yfir í hlutverk hins unga ofsækismann í ''Soul Man'' og sem klíkuleiðtogi í ''The Chocolate War''. Kom hann einnig fram í ''Daddy Day Care'' og ''Little Miss Sunshine''.

Lék hann í ''WIOU'', en aðaltækifæri hans kom þegar hann var valinn til þess að leika Phil, hinn kaldhæðnis starfsritara fyrir sjónvarpskynninn Garry Shandling í ''The Larry Sanders Show''. Langham lék síðan í ''Veronica's Closet'' og ''What About Joan?''. 

Hefur hann verið gestaleikari í ''Murphy Brown'', ''NewsRadio'', ''[[ER]]'', ''Murder, She Wrote'', ''[[Sex and the City]]'', ''21 Jump Street'', ''Medium'', ''The Twilight Zone'', ''The Outer Limits'', ''Star Trek: Voyager'', ''Curb Your Enthusiasm'' og ''Grace Under Fire''.

Talaði fyrir Andy French í teiknimyndasögunni ''Mission Hill'' og sem Care-Bots í ''Buzz Lightyear of Star Command'', Clayface í ''The Batman'' og sjávarmeistarann í ''Batman: The Brave and the Bold''. 

Hann leikur **David Hodges** í **'. Í áttundu þáttaröð var hann gerður einn af aðalleikurunum.

## Kvikmyndir og sjónvarpsþættir

## Tilvísanir
 

## Heimildir
* 
* http://www.cbs.com/primetime/csi/bio/wallace_langham/bio.php 

## Tenglar
*
Stjórnarráðið

**Stjórnarráðið** getur átt við:
* Stjórnarráð Íslands, samansafn ráðuneyta á vegum íslensku ríkisstjórnarinnar
* Stjórnarráðshúsið, þar sem forsætisráðuneyti Íslands er til húsa
Puyehuevatn

**Puyehuevatn** (spænska: Lago Puyehue) er stöðuvatn á mörkum fylkjanna Los Ríos og Los Lagos í Suður-Síle. Entre Lagos er stærsta borgin nálægt vatninu.

Puyehuevatn er 156 ferkílómetrar að stærð og dýpst 135 metrar. Þar er góð lax- og silungsveiði. Úr vatninu rennur áin Río Pilmaiquén.
Guð blessi Ísland

**„Guð blessi Ísland“** er setning sem Geir Haarde lauk með sjónvarpsávarpi sínu til þjóðarinnar á, skömmu eftir bankahrunið á Íslandi þann 6. október 2008. Orðin urðu fleyg sem tákn fyrir kreppuna á Íslandi. Að sögn Geirs áttu orðin að vera „vinaleg kveðja“ en ekki trúarleg bón. 

Samnefnt útvarpsleikrit eftir Símon Birgisson og Malte Scholz var frumflutt hjá Útvarpsleikhúsinu í september 2009 og heimildarmynd með sama heiti eftir Helga Felixson var frumsýnd 6. október árið eftir (sjá *[[Guð blessi Ísland (kvikmynd)]]*).

Árið 2017 kom út samnefnt leikrit eftir Þorleif Örn Arnarson og Mikael Torfason sem fjallar um hrunið. 

## Heimildir

## Tenglar
* Ávarp Geirs H. Haarde til þjóðarinnar 6. október 2008
* Eyjan.is: Ávarp Geirs Haarde til þjóðarinnar 6. október 2008
Guð blessi Ísland (kvikmynd)

***Guð blessi Ísland*** er íslensk heimildakvikmynd eftir Helga Felixson, kvikmyndagerðarmann. Heiti myndarinnar vísar til fleygra *[[Guð blessi Ísland|lokaorða]]* Geirs Haardes í sjónvarpsávarpi til þjóðarinnar 6. október 2008 við upphafi Bankahrunsins.

## Heimildir

## Tenglar

* Guð blessi Ísland  á Kvikmyndavefnum
Villarrica (eldfjall)

**Villarrica** (spænska: *Volcán Villarrica*), einnig þekkt sem **Rucapillán** á mapudungun, er virk eldkeila í Andesfjöllum í Suður-Chile. Það er hæsta fjall í Los Ríos-héraði og er 2860 metra yfir sjávarmáli. Þjóðgarður er umhverfis fjallið.

Síðast gaus Villarrica árið 2015. Eldfjallið var hvað virkast á 16. öld. Á 20. öld lést fólk í eldgosum 1964 og 1971 vegna eðjustrauma og eiturgass.
Valdivia

**Valdivia** er borg í Síle um 750 km sunnan Santíagó. Borgin er höfuðborg Los Ríos-héraðs og eru íbúar 166.000 (2017).  

Borgin var stofnsett af Pedro de Valdivia 9. febrúar 1552 og varð fljótt miðstöð spænska heimsveldisins. Hollendingar réðust á borgina árið 1643 og reyndu að kona upp flotastöð. Árið 1575 og 1960 voru miklir jarðskjálftar í borginni.

Elsti háskóli Valdivia er Austral-háskólinn.
Los Ríos-hérað

**Los Ríos-hérað** (spænska: *Región de Los Ríos*) er hérað í Suður-Síle, um miðbik landsins. Íbúar eru tæplega 400.000 (2024) og er flatarmálið rúmlega 18.400 ferkílómetrar. Höfuðborgin er Valdivia, 15 km frá Kyrrahafi. Los Ríos-hérað liggur að Araucanía-héraði í norðri, Argentínu í austri, Los Lagos-héraði í suðri og Kyrrahafinu í vestri. En Los Ríos var stofnað árið 2007 úr klofningi á Los Lagos.

Í héraðinu eru eldfjöllin Quetrupillán, Mocho-Choshuenco, Puyehue og Villarrica. Meðal stöðuvatna er Panguipullivatn og Rancovatn sem er 4. stærsta vatn landsins.

Sýslur eru tvær: Valdivia-sýsla og Ranco-sýsla. Sveitarfélög eru 12: 
* Corral
* Futrono
* La Unión
* Lago Ranco
* Lanco
* Los Lagos
* Máfil
* Mariquina
* Paillaco
* Panguipulli
* Río Bueno
* Valdivia
Önundur Þorkelsson

**Önundur Þorkelsson** (d. 7. maí 1197) var eyfirskur höfðingi á 12. öld. Hann átti í deilum við Guðmund dýra Þorvaldsson á Bakka í Öxnadal og lauk þeim deilum með Önundarbrennu, þar sem Önundur og Þorfinnur sonur hans létu lífið ásamt fleiri mönnum.

Önundur bjó framan af á Laugalandi í Eyjafirði. Þorfinnur sonur hans vildi kvænast Ingibjörgu laundóttur Guðmundar dýra en þau voru of skyld til að mega giftast og Guðmundur hafnaði bónorðinu en þeir feðgar þvinguðu hann til að samþykkja ráðahaginn. Önundur lét svo nýgiftu hjónin hafa bújörð sína en fór sjálfur að Lönguhlíð í Hörgárdal, rak burtu bóndann sem þar bjó og tók bú hans undir sig þótt hann ætti engan rétt á því.

Margt fleira bar þeim Guðmundi á milli og menn Önundar hæddust mjög að Guðmundi. Svo fór að hann stóðst ekki frýjuorðin, fór að Önundi í Lönguhlíð ásamt Kolbeini Tumasyni 7. maí 1197 og lagði eld að bænum. Önundur brann þar inni en Þorfinnur sonur hans var felldur, komst í kirkju en dó eftir þrjá daga.
Önundarbrenna

**Önundarbrenna** eða **Lönguhlíðarbrenna** var 7. maí 1197, þegar Guðmundur dýri Þorvaldsson og Kolbeinn Tumason fóru að Lönguhlíð í Hörgárdal og brenndu inni Önund Þorkelsson, sem þar bjó, Þorfinn son hans og fjóra aðra en flestum heimamönnum voru gefin grið. Þeir Önundur og Guðmundur höfðu lengi átt í deilum.

Brennan var talin níðingsverk en Jóni Loftssyni tókst að koma á sættum á Alþingi um sumarið. Sáttagjörðin var þó ekki haldin, enda dó Jón skömmu síðar.
Paul Guilfoyle

**Paul Guilfoyle** (fæddur 28. apríl 1949) er bandarískur leikari sem er þekktastur fyrir hlutverk sitt sem Kapteinn **Jim Brass** í **'.

== Einkalíf ==
Guilfoyle fæddist í [[Canton]] í [[Massachusetts]]. Stundaði hann nám við Boston College High School og hélt hann ræðu fyrir 2005 útskriftarárganginn. Guilfoyle fór í Lehigh-háskóla árið 1968 og útskrifaðist frá [[Yale]] árið 1977 með hagfræði sem aðalfag. 

Lærði hann við Actor's Studio áður en hann byggði upp talsverðan leiklistarferil á Broadway, þar á meðal tólf ár með Theatre Company of Boston, kom hann fram í The Basic Training af Pavlo Hummel eftir David Rabe með Al Pacino og í Glengarry Glen Ross eftir David Mamet. Honum er oft ruglað saman við son leikarans Paul Guilfoyle (fæddur 1902) en þeir eru ekkert skildir.

Guilfoyle býr í [[New York-borg|New York]] ásamt eiginkonu sinni og dóttur.

== Ferill ==
Fyrsta mynd Guilfoyles var víst ekki mjög vinsæl ''Howard the Duck''. Síðan kom hann fram í fyrstu þáttunum af ''Crime Story'', þar sem hann lék glæpamann sem tekur gísla fasta sem síðar endar í skotárás við lögregluna. Hefur hann síðan verið einn af leiðandi leikurum sem sérhæfir sig í því að leika persónur beggja vegna lögreglunnar. 

Hefur hann komið fram í sjónvarpsþáttum á borð við ''Miami Vice'', ''Law & Order'', ''New York Undercover'' og ''[[Ally McBeal]]''. Hefur hann komið fram í kvikmyndum í þrjá áratugi. Á meðal kvikmynda sem hann hefur komið fram í: ''Three Men and a Baby'', ''Wall Street'', ''Celtic Pride'', ''Beverly Hills Cop II'', ''Quiz Show'', ''Hoffa'', ''Mrs. Doubtfire'', ''Air Force One'', ''Striptease'', ''Amistad'', ''The Negotiator'', ''Extreme Measures'', ''Primary Colors'' og ''[[L.A. Confidential]]''.

Guilfoyle hefur einnig verið í tónlistamyndbandi Alter Bridge fyrir lagið „Broken Wings“ og í HBO kvikmyndinni ''Live from Baghdad''.

Í dag er hann best þekktur sem Jim Brass í .

== Kvikmyndir og sjónvarpsþættir ==



== Verðlaun og tilnefningar ==
**Screen Actors Guild-verðlaunin'''
* 2005: Verðlaun sem besti leikhópur í dramaseríu fyrir 
* 2004: Tilnefndur sem besti leikhópur í dramaseríu fyrir 
* 2003: Tilnefndur sem besti leikhópur í dramaseríu fyrir 
* 2002: Tilnefndur sem besti leikhópur í dramaseríu fyrir 

## Tilvísanir

## Heimildir

## Tenglar
* Paul Guilfoyle Bio at CBS - CSI: Crime Scene Investigation 
*
Hveitibjór

**Hveitibjór** er yfirleitt ljós bjór sem er bruggaður með talsverðu magni af hveiti ásamt meltu byggi. Hveitibjór er yfirleitt yfirgerjað öl. Til eru margar mjög ólíkar tegundir af hveitibjór í heiminum. Þekktustu hveitibjórarnir eru frá Þýskalandi og Belgíu: Weißbier, Berliner weiße og Witbier. Einnig eru til smærri hveitbjórstegundir sem eru minna þekktar eins og gose og lambic. Berliner weiße er gerjaður bæði með hefðbundnu ölgeri og mjólkursýrugerlum sem gefa honum eilítið súrt bragð.
Anna af Foix

**Anna af Foix** (1484 – Búda, Ungverjaland, 26. júlí 1506) var drottning Ungverjalands og Bæheims. 

## Ævi
Hún var dóttir Gastons II af Foix-Candale og Katarínu af Foix. Móðir hennar var dóttir Gastons II, greifa af Foix og Eleonora I, drottningu Konungsríks Navarra. Eiginmaður Önnu var Vladislás II, konungur Ungverjalands. Börn hennar voru Anna Ungverjalandsdrottning og Lúðvík II, konungur Ungverjalands. Anna dó 26. júlí 1506 í Búdapest.

## Tilvísanir


## Heimild
* Anthony, Raoul. *Identification et Étude des Ossements des Rois de Navarre inhumés dans la Cathédrale de Lescar* (Paris: Masson, 1931).

## Tenglar
* Foundation for Medieval Genealogy/Navarre Kings Genealogy
* Les Foix-Candale
* Seigneurs de Grailly Généalogie
* Foix-Grailly Généalogie 
* Foundation for Medieval Genealogy/Foix Genealogy
* Euweb/Albret Genealogy 
* Euweb/Foix-Grailly Genealogy
Kindle

**Kindle** er heiti á lestölvu frá bandaríska fyrirtækinu Amazon.com. Lestölvan (stundum nefnd *lesbretti*) styðst við svokallað rafblek og svokallaðan rafpappír og líkir eftir bók um leið og orkunotkun er í lágmarki. Skjárinn er án baklýsingar og því þarf ljós, rétt eins og við hefðbundinn bóklestur, þegar lesin er rafbók af Kindle.